open-index/open-wikipedia-markdown huggingface dataset:
Ιβάν Πάβλοφ

Ο **Ιβάν Πετρόβιτς Πάβλοφ** (Ρωσ. Иван Петрович Павлов, ΔΦΑ: [ɪˈvan pʲɪˈtrovʲɪt͡ɕ ˈpavləf], 26 Σεπτεμβρίου, 1849 Ριαζάν, χωριό της Κεντρικής Ρωσίας – 27 Φεβρουαρίου, 1936 Λένινγκραντ) ήταν Ρώσος φυσιολόγος και ιατρός. Τιμήθηκε με το Βραβείο Νόμπελ Ιατρικής το 1904 για έρευνες σχετικές με τη φυσιολογία του πεπτικού συστήματος. Είναι ευρύτατα γνωστός για το πείραμα του στο φαινόμενο των εξαρτημένων ανακλαστικών. Ο Πάβλοφ, παρόλο που αντιμετώπιζε με σκεπτικισμό τη νεαρή για την εποχή του επιστήμη της ψυχολογίας, θεωρούσε πως η θεωρία της κλασικής εξαρτημένης μάθησης θα μπορούσε να ερμηνεύσει την ψυχωσική συμπεριφορά. Από αυτή την άποψη, οι ιδέες του έπαιξαν σημαντικό ρόλο στη συμπεριφοριστική θεωρία της ψυχολογίας, την οποία εισήγαγε ο Τζον Γουότσον το 1913.

Το αρχικό ενδιαφέρον του Πάβλοφ ήταν η θεολογία, καθώς ο πατέρας του ήταν ο εφημέριος του χωριού. Στην πορεία της ζωής του ωστόσο διαπίστωσε, ότι ενδιαφερόταν ιδιαίτερα για τη χημεία και τη φυσιολογία. Σπούδασε καταρχήν στο Πανεπιστήμιο της Αγίας Πετρούπολης, στην Αυτοκρατορική Ιατρική Ακαδημία και έκανε τις μεταδιδακτορικές σπουδές του στη Γερμανία. Επιστρέφοντας στη Ρωσία, εργάστηκε στο Εργαστήριο Μπότκιν της Αγίας Πετρούπολης και αργότερα ανέλαβε την έδρα της Φυσιολογίας στην Αυτοκρατορική Ιατρική Ακαδημία. 

Ο Πάβλοφ, αν και ανδρώθηκε ως επιστήμονας υπό το τσαρικό καθεστώς, παρέμεινε στη χώρα του μετά την επικράτηση της Οκτωβριανής Επανάστασης το 1917 και -παρότι διαφώνησε ευθέως με τις μαζικές διώξεις και εκτελέσεις, ακόμη και διαμαρτυρόμενος εγγράφως στον Στάλιν ή αρνούμενος στον Μπουχάριν την είσοδό του στο εργαστήριό του- συνέχισε τις έρευνές του, χρηματοδοτούμενες ανελλιπώς από το κομμουνιστικό καθεστώς έως την ηλικία των 87 ετών, καθώς εργαζόταν κυριολεκτικά ως το τέλος της ζωής του.

## Σημειώσεις παραπομπές


## Δείτε επίσης
* Κλασική εξάρτηση
*Βασίλης Κ. Γεωργούλης, ΙΒΑΝ Π. ΠΑΒΛΟΦ. Ο μεγαλοφυής επιστήμονας - ερευνητής. Η ζωή και το έργο του, Εκδ. ΕΝΤΟΣ, Αθήνα 2020, σσ. 234

## Εξωτερικοί σύνδεσμοι
* 
* άρθρο του PBS
* Βιογραφικό του Πάβλοφ στον δικτυακό τόπο Nobel Prize 
* Άρθρο του Ινστιτούτου Πειραματικής Ιατρικής για τον Πάβλοφ
* Σύνδεσμός στο πλήρες κείμενο των διαλέξεων του Πάβλοφ
* Κατάλογος των σκύλων του Πάβλοφ με ορισμένες φωτογραφίες

Κατηγορία:Ρώσοι βιολόγοι
Κατηγορία:Σοβιετικοί βιολόγοι
Κατηγορία:Φυσιολόγοι
Κατηγορία:Ρώσοι ψυχολόγοι
Κατηγορία:Ρώσοι ιατροί
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Ρώσοι νομπελίστες
Ζεφύρι

Το **Ζεφύρι** είναι περιοχή του πολεοδομικού συγκροτήματος Αθηνών, στο βορειοδυτικό κομμάτι της Περιφέρειας Αττικής. Από την 1η Ιανουαρίου 2011 με το νόμο 3852/2010 ενσωματώθηκε στο Δήμο Φυλής.

Συγκοινωνιακά εξυπηρετείται από τη λεωφορειακή γραμμή 735 (Αχαρναί-Ζεφύρι-Σταθμός Κάτω Πατησίων). Η έξοδος 6 της Αττικής Οδού μετά το τούνελ "Ζεφύρι" προς Ελευσίνα, εξυπηρετεί επίσης όσους κινούνται με το αυτοκίνητο. Στην έξοδο αυτή λειτουργεί και στάση του προαστιακού σιδηρόδρομου.   

## Εξέλιξη πληθυσμού

## Ονομασία
Όσον αφορά το όνομα της πόλης, υπάρχουν δύο ιστορίες. Η μία ιστορία λεει ότι το Ζεφύρι πήρε το όνομα από ένα πηγάδι που υπήρχε παλιά και το χρησιμοποιούσαν για να ποτίζουν τα ζώα. Το πηγάδι αυτό το είχαν ονομάσει **Ζωφριά**. Η δεύτερη περίπτωση είναι να πήρε το όνομα εξαιτίας του ανέμου Ζέφυρου, που ήταν έντονος στην περιοχή. Το Ζεφύρι ανήκε στον δήμο Αχαρνών μέχρι το 1967 που αποσπάστηκε από το Μενίδι και έγινε κοινότητα. Μέχρι το 1967 οι κάτοικοι ήταν ελάχιστοι, χωρίς ρεύμα, χωρίς νερό και ένα μοναδικό τηλέφωνο για τις ανάγκες όλων. Το Ζεφύρι ονομαζόταν Ζοφριά μέχρι το 1963 οπότε και μετονομάστηκε σε Βασίλισσα Φρειδερίκη, ονομασία που διατήρησε μέχρι το 1967. Την χρονιά αυτή μετονομάστηκε σε Ζεφύρι.

## Διοικητική ιστορία
Η κοινότητα Ζεφυρίου συστάθηκε στις 9 Φεβρουαρίου 1967 με την απόσπαση του οικισμού Ζεφύριον από το δήμο Αχαρνών και τον ορισμό του ως έδρα της κοινότητας. Αναγνωρίστηκε σε δήμο στις 22 Αυγούστου 1990 και λειτούργησε ως δήμος ως την κατάργησή του το 2010 και την προσάρτησή του στο δήμο Φυλής.

### Κοινοτάρχες και δήμαρχοι

## Παραπομπές


## Εξωτερικοί σύνδεσμοι
* www.zefyri.net
* www.zefiri.gov.gr

 

Κατηγορία:Δήμος Φυλής
Κατηγορία:Αττική-επέκταση
Κατηγορία:Κωμοπόλεις της Αττικής
Κατηγορία:Δήμοι και Κοινότητες της Αττικής
Αρκαδική Αζανία

Η **Αρκαδική Αζανία** ήταν ένα από τα πέντε επιμέρους τμήματα της αρχαίας Αρκαδίας. Τα υπόλοιπα ήταν η Ευτρησία, η Κυνουρία η Μαινάλια και η Παρρασία.

Η αρχαία Αζανία περιελάμβανε σχεδόν όλη την σημερινή περιοχή των Καλαβρύτων, την περιοχή του Φενεού στον νομό Κορινθίας καθώς και ένα τμήμα της Γορτυνίας. Κατοικούνταν από το φύλο των Αζάνων, διαφορετικό από αυτό των Αρκάδων, και ονομάστηκε έτσι από τον γενάρχη τους Αζάνα.

Η Αζανία ήταν χωρισμένη σε 5 πόλεις-κράτη, τον Κλείτωρα, την Κυναίθη, την Ψωφίδα, τον Φενεό και την Θέλπουσα. Σύμφωνα με την μυθολογία στην περιοχή ήρθαν και εγκαταστάθηκαν οι Αρκάδες, σε άγνωστο χρόνο, με αρχηγό τον Αρκάδα, εγγονό του Λυκάονα, εκτοπίζοντας τους παλιούς κατοίκους τους Πελασγούς. Ο Αρκάδας μοίρασε την χώρα στα παιδιά του τον *[[Αζάνας|Αζάνα]]*, τον *[[Αφείδας|Αφείδα]]* και τον *[[Έλατος|Έλατο]]*. Η περιοχή που πήρε ο Αζάνας ονομάστηκε από το όνομα του *Αζανία*. Ο Στράβωνας όμως αναφέρει ότι οι Αζάνες ήταν ξεχωριστός λαός από τους Αρκάδες και από τα παλιότερα Ελληνικά φύλα.

Βασιλιάς των Αρκάδων από την φυλή των Αζάνων ήταν και ο Κλείτωρ γενάρχης και οικιστής της ομώνυμης πόλης - κράτους.

Στην Αζανία υπήρχαν οι παρακάτω πόλεις και κώμες:

*Αργέαθοι (Κώμη)
*Θαλιάδες (Πολίχνη)
*Θέλπουσα (Πόλις - Κράτος)
*Καούς (Κώμη)
*Καρυαί (Κώμη)
*Κλείτωρ (Πόλις - Κράτος)
*Κυναίθη (Πόλις - Κράτος)
*Λευκάσιο (Κώμη) 
*Λουσοί (Πολίχνη)
*Λυκούντες (Κώμη)
*Λυκουρία (Κώμη)
*Μεσόβοα (Κώμη)
*Νάσσοι (Κώμη)
*Νώνακρις (Πολίχνη)
*Όγκειον (Πολίχνη)
*Όρυξ (Κώμη)
*Πάος (Πολίχνη) 
*Σείραι (Κώμη)
*Σκοτάνη (Κώμη)
*Τρόπαια (κώμη)
*Φενεός (Πόλις - Κράτος)
*Ψωφίδα (Πόλις - Κράτος)

## Παραπομπές


## Πηγές
* Γεώργιος Παπανδρέου, *[http://anemi.lib.uoc.gr/metadata/c/4/9/metadata-425-0000087.tkl Αζανιάς, ήτοι Αρχαιολογική πραγματεία πασών των Αρχαίων πόλεων της Αρκαδικής Αζανίδος μετά των περιχώρων αυτών και ιστορικαί περιπαίτειαι μέχρι των καθ' ημάς χρόνων]*, Εκ του Τυπογραφείου της εφημ. "Ηλείας" Γεωργ. Ε. Δημητριάδου, Εν Πύργω 1886.

## Περαιτέρω ανάγνωση

* 
* Ανδρέας Ρουμελιώτης, Εκφάνσεις της πολιτικής ζωής στην Αρκαδία του 5ου και 4ου αιώνα, διπλωματική εργασία, Εθνικό και Καποδιστριακό Πανεπιστήμιο Αθηνών-Φιλοσοφική Σχολή-Τμήμα Ιστορίας και Αρχαιολογίας-Τομέας Ιστορίας, Αθήνα 2019.
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.
Νιόγκου Ντεμπά Νιρέν

Ο **Νιόγκου Ντεμπά Νιρέν** (*Njogu Demba-Nyrén*, γενν. 26 Ιουνίου 1979) είναι ποδοσφαιριστής από την Γκάμπια, ο οποίος έχει επίσης τη σουηδική υπηκοότητα. Έχει ύψος 1.88, ζυγίζει 80 κιλά και αγωνίζεται στη θέση του κεντρικού επιθετικού.

Ο Ντεμπά γεννήθηκε στην Γκάμπια αλλά κατέφυγε σε πολύ μικρή ηλικία (με τη μητέρα του) στη Σουηδία ως πρόσφυγας λόγω του πολέμου που διεξάγονταν στη χώρα του.

Ξεκίνησε την καριέρα του από τα τμήματα υποδομής της Falu BS προτού υπογράψει επαγγελματικό συμβόλαιο με την ΜΚ Χέκεν του Γκέτεμποργκ. Με τη Χέκεν αγωνίστηκε 2 χρόνια στην Α΄ Εθνική της Σουηδίας. Ακολούθως πήρε μεταγραφή για τον ΠΑΣ Γιάννινα (Β' Εθνική) με τον οποίο αγωνίστηκε σε 15 αγώνες και σημείωσε 5 τέρματα. Την επόμενη χρονιά(2003-04) τον απέκτησε, κατόπιν προσωπικής επιθυμίας του τότε προπονητή του, Γιώργου Φοιρού, ο Άρης Θεσσαλονίκης. Με τους «κίτρινους» αγωνίστηκε σε 22 αγώνες και πέτυχε 12 γκολ, αναδείχθηκε πρώτος σκόρερ της ομάδας και έγινε είδωλο της κερκίδας καθώς πέτυχε πολύτιμα γκολ και βοήθησε σημαντικά την ομάδα να φτάσει στον τελικό του κυπέλλου Ελλάδας και να βγει στο κύπελλο ΟΥΕΦΑ.

Παραδόξως, και κάτω από εντελώς περίεργες συνθήκες έμεινε ελεύθερος από τον Άρη και μεταγράφηκε στον Παναθηναϊκό, ο οποίος τον έδωσε δανεικό για 6 μήνες στη Βουλγαρική Λέφσκι Σόφιας. Στη Λέφσκι αγωνίστηκε σε 10 ματς χωρίς να σκοράρει και τον Γενάρη του 2004 επέστρεψε στον Παναθηναϊκό, αγωνίστηκε σε 9 αγώνες αλλά παρέμεινε άσφαιρος.Δόθηκε εκ νέου δανεικός στον Α.Ο.Κέρκυρας όπου είχε 7 συμμετοχές και 1 γκολ σε 4 μήνες Το φθινόπωρο του 2005 μετακόμισε στη Δανία και στην ομάδα της Έσμπιεργκ στην οποία αγωνίζεται μέχρι και σήμερα παραμένοντας ένα από τα βασικότερα ατού της.

Ο Ντεμπά, ανέμενε επί μακρόν την κλήση του στην Εθνική ομάδα της Σουηδίας αλλά αφού δεν κατόρθωσε να πείσει τον Σουηδό εκλέκτορα, αποφάσισε να αγωνιστεί με τα χρώματα της Εθνικής Γκάμπιας, με την οποία έκανε ντεμπούτο στις 6 Οκτωβρίου 2006.

Κατηγορία:Σουηδοί ποδοσφαιριστές
Κατηγορία:Ποδοσφαιριστές από τη Γκάμπια
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Α.Ο. Κέρκυρας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γκάμπιας
Κατηγορία:Ποδοσφαιριστές Λέφσκι Σόφιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΜΚ Χέκεν
Κατηγορία:Ποδοσφαιριστές Έσμπιεργκ ΦΒ
Κατηγορία:Ποδοσφαιριστές ΣΚ Μπραν
Κατηγορία:Ποδοσφαιριστές Όντενσε Μπόλντκλουμπ
Κατηγορία:Ποδοσφαιριστές Νοτς Κάουντι
Κατηγορία:Ποδοσφαιριστές ΙΚ Μπράγκε
Κατηγορία:Ποδοσφαιριστές Σουπερλίγκα Δανίας
Κατηγορία:Ξένοι ποδοσφαιριστές στην Ελλάδα
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Δανία
Αμοιβαδική δυσεντερία

Η **αμοιβαδική δυσεντερία** είναι μια ασθένεια που προκαλείται από το πρωτόζωο της ιστολυτικής αμοιβάδας. Η μόλυνση από την παρούσα ασθένεια γίνεται είτε από το νερό είτε από άπλυτα λαχανικά, όταν αυτά έχουν έλθει σε επαφή με ανθρώπινα περιττώματα. Προκαλείται από την ιστολυτική αμοιβάδα.

Η ασθένεια αυτή προκαλεί 70.000 θανάτους το χρόνο παγκοσμίως.

Κατηγορία:Παρασιτικές ασθένειες
Διχοτόμηση (βιολογία)

thumb|Κινούμενη εικόνα στην οποία φαίνεται η διαδικασία της διχοτόμησης ευκαρυωτικού κυττάρου
Η **διχοτόμηση** είναι μονογονικός τρόπος αναπαραγωγής προκαρυωτικών (όπως είναι τα βακτήρια), και ευκαρυωτικών μικροοργανισμών (όπως τα πρωτόζωα, τα μικροφύκη, και οι μύκητες) με κυτταρική διαίρεση. Είναι αφυλετικός τρόπος αναπαραγωγής.

## Διαδικασία
Η διαδικασία αρχίζει με την αντιγραφή του DNA του κυττάρου. Μέσα στον μονοκύτταρο ή προκαρυωτικό οργανισμό σχηματίζεται νέο αντίγραφο του DNA με αποτέλεσμα το διπλασιασμό του γενετικού υλικού. Αυτή η ανάπτυξη επιφέρει τη διαίρεση του αρχικού κυττάρου (που αποκαλείται μητρικό κύτταρο) σε δύο νέα κύτταρα (που αποκαλούνται θυγατρικά).

Σε ορισμένες περιπτώσεις ενδέχεται το κύτταρο να διαχωριστεί σε άνισα μέρη (εκβλάστηση).

Η μίτωση (τρόπος διαχωρισμού των χρωμοσωμάτων των ανώτερων οργανισμών) φαίνεται να εξελίχθηκε από την απλή διχοτόμηση.

Κατηγορία:Κυτταρολογία
Κατηγορία:Αναπαραγωγή
Ντραμ

Το **ντραμ** (**dram**, αρμενικά Դրամ, κωδικός ISO 4217: *AMD*) είναι το νόμισμα της Αρμενίας. Υποδιαιρείται σε 100 *λούμα* (*luma*, αρμενικά լումա). Η λέξη ντραμ σημαίνει "χρήμα" στα αρμενικά και συνδέεται με το ελληνικό *[[δραχμή]]*. Αποκλειστικά υπεύθυνη για την έκδοση των νομισμάτων είναι η Κεντρική Τράπεζα της Αρμενίας. Παλαιότερα από το 1991 μέχρι το 2024, χρησιμοποιούνταν και στη μη αναγνωρισμένη δημοκρατία Ναγκόρνο-Καραμπάχ.

## Ιστορία
Το πρώτο ντραμ ως νόμισμα χρησιμοποιήθηκε στην Αρμενία από το 1199 ως το 1375, όταν κόπηκαν ασημένια κέρματα που είχαν αυτό το όνομα

Στις 21 Σεπτεμβρίου του 1991 με εθνικό δημοψήφισμα η Αρμενία έγινε ανεξάρτητη δημοκρατία. Τα παλιά σοβιετικά χαρτονομίσματα παρέμειναν σε κυκλοφορία ως το Νοέμβριο του 1993. Το σύγχρονο ντραμ άρχισε να ισχύει στις 22 Νοεμβρίου του 1993, σε ισοτιμία των 200 ρωσικών ρουβλιών προς 1 ντραμ. (1 Δολάριο των ΗΠΑ προς 14,5 AMD). Το ντραμ δεν έχει "κλειδωμένη" ισοτιμία με κάποιο νόμισμα.

## Κέρματα
Το 1994 κυκλοφόρησαν από την Κεντρική Τράπεζα της Αρμενίας κέρματα σε αξίες των 10, 20 και 50 λούμα, των 1, 3, 5 και 10 ντραμ, όλα από αλουμίνιο. Το 2003 και το 2004 κυκλοφόρησε νέα σειρά https://web.archive.org/web/20080122140749/http://www.cba.am/curmenu.asp?curleft=3 των 10, 20, 50, 100, 200 και 500 ντραμ. Τα κέρματα των 10 και 100 ντραμ φτιάχτηκαν από χαλκονικέλιο. Το κέρμα των 500 ντραμ είναι διμεταλλικό.

## Χαρτονομίσματα
Το 1993 κυκλοφόρησαν τραπεζογραμμάτια των 10, 25, 50, 100, 200 και 500 ντραμ. Το 1994 καιτο 1995 κυκλοφόρησαν τα ντραμ των 1000 και 5.000. Το 1999 κυκλοφόρησε ένα χαρτονόμισμα των 20.000 ντραμ ενώ το 2001 κυκλοφόρησε ένα αναμνηστικό τραπεζογραμμάτιο των 50.000 ντραμ, για τη συμπλήρωση 1.700 χρόνων από την εισαγωγή του Χριστιανισμού στην Αρμενία. Το 2003 εισήχθησαν τα χαρτονομίσματα των 10.000 ντραμ.

Σήμερα κυκλοφορούν τα εξής χαρτονομίσματα https://web.archive.org/web/20080122130513/http://www.cba.am/curmenu.asp?curleft=2 :
* 500 ντραμ
* 1000 ντραμ
* 5.000 ντραμ
* 10.000 ντραμ
* 20.000 ντραμ
* 50.000 ντραμ

## Εξωτερικοί σύνδεσμοι

* Τραπεζογραμμάτια της Κεντρικής Τράπεζας της Αρμενίας
* Ισοτιμίες του ντραμ.
* Κέρματα πρώην σοβιετικών δημοκρατιών
* Ντραμ Αρμενίας (Τραπεζογραμμάτια)  

Ντραμ
Κατηγορία:Οικονομία της Αρμενίας
Κατηγορία:ISO 4217
Κατηγορία:Νομίσματα της Ευρώπης
Μαυρογένης

Το όνομα Μαυρογένης μπορεί να αναφέρεται:
* στον Άγγλο πειρατή των αρχών του 17ου αιώνα, Έντουαρντ Τιτς (Edward Teach ή Edward Thatch), περισσότερο γνωστό ως Μαυρογένης (πειρατής) (Blackbeard).
* στα μέλη της αρχοντικής Οικογένειας Μαυρογένη των Κυκλάδων.
Οικογένεια Χαραλάμπη

Η **οικογένεια Χαραλάμπη** είναι παλιά οικογένεια των Καλαβρύτων με καταγωγή από τη Ζαρούχλα, στην οποία διατηρείται η οικογενειακή εκκλησία και οι οικογενειακοί πύργοι. Στο τέλος του 18ου αιώνα απέκτησε σημαντική δύναμη στην περιοχή αναδεικνύοντας προεστούς και αρματωλούς. Για την πολιτική και στρατιωτική ηγεμονία της περιοχής συγκρούστηκε με την οικογένεια Πετιμεζά.

Ένας κλάδος της οικογένειας εγκαταστάθηκε μετά τα Ορλωφικά στη Ρουμανία όπου και εκρουμανίστηκε διατηρώντας όμως το επώνυμό της (Charalamb).

## Μέλη
* Κωνσταντίνος Χαραλάμπης, γενάρχης της οικογένειας
::* Πανάγος Χαραλάμπης, προεστός Καλαβρύτων και γιος του Κωνσταντίνου
:::* Αναστάσιος Π. Χαραλάμπης, προεστός & βεκίλης Καλαβρύτων και γιος του Πανάγου
::::* Σωτήριος Χαραλάμπης, προεστός, πληρεξούσιος Καλαβρύτων, οπλαρχηγός, σύζυγος της Βικτωρίας Σισίνη και γιος του Αναστασίου
:::::* Ασημάκης Χαραλάμπης, βουλευτής και γιος του Σωτηρίου
:::::* Χαρίκλεια Χαραλάμπη, σύζυγος Ανδρέα Χ. Λόντου και κόρη του Σωτηρίου
::::::* Ασπασία Λόντου, σύζυγος Επαμεινώνδα Μάξιμου και κόρη της Χαρίκλειας
:::::::* Δημήτριος Μάξιμος, οικονομολόγος, πρωθυπουργός της Ελλάδας και γιος της Ασπασίας
:::::::* Χαρίκλεια Μάξιμου, σύζυγος του Ιωάννη Οικονομόπουλου και κόρη της Ασπασίας
::::::::* Γεώργιος Οικονομόπουλος, βουλευτής, υπουργός και γιος της Χαρίκλειας
::::::* Σωτήρης Λόντος, δημοτικός σύμβουλος Πάτρας και γιος της Χαρίκλειας
:::::::* Δημήτριος Λόντος, βουλευτής, υπουργός, αντιπρόεδρος κυβέρνησης, σύζυγος της Μελπομένης Σκαμπαβία και γιος του Σωτήρη
::::::::* Αλεξάνδρα Λόντου, σύζυγος του Παύλου Κανελλόπουλου και κόρη του Δημητρίου
::::::* Βικτωρία Λόντου, σύζυγος του Στέφανου Στρέιτ και κόρη της Χαρίκλειας
:::::::* Γεώργιος Στρέιτ, νομομαθής, υπουργός, μέλος της ακαδημίας Αθηνών, σύζυγος της Ιουλίας Καραθεοδωρή και γιος της Βικτωρίας Λόντου
::::::::* Δέσποινα Στρέιτ (1903-;), σύζυγος του γεωπόνου Ιωάννη Γερουλάνου
:::::::::* Μαρίνος Ι. Γερουλάνος, αυλάρχης και τελετάρχης της Βασίλισσας Άννας Μαρίας, ιδιαίτερος γραμματέας του Βασιλέα Παύλου και γιος της Δέσποινας
::::::::::* Παύλος Γερουλάνος, υπουργός πολιτισμού, σύζυγος της Λάρα Μπαράζι και γιος του Μαρίνου
:::::* Αναστάσιος Σ. Χαραλάμπης, γερουσιαστής, πληρεξούσιος και γιος του Σωτήρη
:::::* Κωνσταντίνος Χαραλάμπης, διπλωμάτης και γιος του Σωτήρη
::::* Ιωάννης Χαραλάμπης, αγωνιστής του 21΄ και γιος του Αναστασίου
:::::* Δημήτριος Χαραλάμπης, έμπορος, πληρεξούσιος, υπουργός και γιος του Ιωάννη
::::::* Ιωάννης Χαραλάμπης, πρόεδρος του Ελεγκτικού Συμβουλίου, γενικός γραμματέας του υπουργείου οικονομικών και γιος του Δημητρίου
::::::* Αναστάσιος Χαραλάμπης, αξιωματικός του στρατού, πρωθυπουργός της Ελλάδας και γιος του Δημητρίου
::::::* Βίκτωρ Χαραλάμπης, φιλικός και γιος του Δημητρίου

*
Μαλάκια

Τα **μαλάκια** (*Mollusca*) αποτελούν μια τεράστια συνομοταξία ζώων, την πολυπληθέστερη μετά τα αρθρόποδα, με πάνω από 100.000 είδη. Ο επιστημονικός κλάδος της ζωολογίας που ασχολείται με την μελέτη των μαλακίων ονομάζεται μαλακιολογία ή μαλακιοζωολογία, ενώ μαλακιολόγος ονομάζεται ο επιστήμονας που εξασκεί το επάγγελμα.

Στη συνομοταξία αυτή περιλαμβάνονται τα δίθυρα (γνωστά και ως *ελασματοβράγχια*), τα κεφαλόποδα, τα γαστερόποδα, τα αμφίνευρα και τα σκαφόποδα, τα οποία και αποτελούν τις επιμέρους πέντε ομοταξίες της συνομοταξίας αυτής.

Στα μαλάκια περιλαμβάνονται διάφορα είδη όπως τα σαλιγκάρια, οι αχιβάδες, τα καλαμάρια, τις σουπιές και τα χταπόδια, που από εξελικτικής άποψης είναι από τα πιο εξελιγμένα ανάμεσα στα ασπόνδυλα. Ζουν κατά πλειονότητα στο νερό, συνήθως στη θάλασσα, τους ωκεανούς αλλά και σε γλυκό νερό. Είναι μια ομάδα ζώων πολύ παλιά· πρωτοεμφανίστηκε την Εδιακαρανική περίοδο και εκπρόσωποί της ζουν μέχρι σήμερα.

## Δείτε επίσης
*Ωκεανογραφία
*Μαλακιολογία

## Παραπομπές
Αγήνορας ο Αργείος

Ο **Αγήνορας** ήταν μυθικός βασιλιάς του Άργους.

Ο Παυσανίας τον αναφέρει ως γιο του Τρίοπα, αδελφό του Ιάσου και πατέρα του Κρότωπου. Ο ιστορικός Ελλάνικος τον αναφέρει ως γιο του Φορωνέα κι αδελφό του Πελασγού, ενώ η *[[Βιβλιοθήκη Απολλοδώρου]]* ως γιο του Έκβασου και πατέρα του Άργου του Πανόπτη.

Ο Αγήνορας ανέβηκε στον θρόνο, αφού κατάφερε να νικήσει τους αδελφούς του Ίασο και Πελασγό, που είχαν μοιρασθεί τη χώρα μετά το θάνατο του πατέρα τους με τη βοήθεια του ιππικού του, *«όθεν εν ταυτώ χρόνω ωνομάσθη το Άργος τριχώς `Ιασον, Πελασγικόν και ιππόβοτον»* (Ευσταθ. *Σχόλ. εις Ιλ.*, 385).

## Παραπομπές


Αγηνορ
Αγήνορας του Αντήνορα

Ο **Αγήνορας** ήταν γενναίος ήρωας της Τροίας, γιος του Αντήνορα και της Θεανώς, ιέρειας της Αθηνάς. Αναφέρεται στην *[[Ιλιάδα]]* (Ζ 298 , Λ59). Στον Τρωικό Πόλεμο αντιμετώπισε τον Αχιλλέα, κινδύνευσε να σκοτωθεί και τον έσωσε ο θεός Απόλλων σκεπάζοντάς τον με σύννεφο και απομακρύνοντάς τον από τη μάχη (Φ 545). Σύμφωνα με τον Λέσχη, τον σκότωσε τελικά ο Νεοπτόλεμος.

## Δείτε επίσης
* Άλωση της Τροίας (Πολύγνωτος), αναπαράσταση πανοραμικής τοιχογραφίας μεγαλογραφίας του φημισμένου αρχαίου Έλληνα ζωγράφου Πολύγνωτου.

## Αναφορές


Κατηγορία:Τρώες
Κατηγορία:Τρωικός Πόλεμος
Αγήνορας του Πλεύρωνα

Ο **Αγήνορας**, γιος του Πλευρώνου και της Ξανθίππης στην ελληνική μυθολογία, υπήρξε σύζυγος της Επικάστης. Με την Επικάστη ο Αγήνορας απέκτησε τουλάχιστον τρία παιδιά, τον Πορθάονα, τη Δημονίκη και τον μετέπειτα βασιλιά της Αιτωλίας Θέστιο, όπως αναφέρει τόσο η *[[Βιβλιοθήκη Απολλοδώρου]]*, όσο και ο Παυσανίας .

## Παραπομπές


Κατηγορία:Πρόσωπα της ελληνικής μυθολογίας
Αγήνορας του Φηγέως

Στην ελληνική μυθολογία ο **Αγήνορας** ήταν πρίγκιπας από την Ψωφίδα της Αρκαδίας: πατέρας του ήταν ο βασιλιάς Φηγέας της Ψωφίδας. Τα αδέλφια του ήταν ο Πρόνοος και η Αρσινόη που παντρεύτηκε τον Αλκμαίων από το Άργος. Όταν ο Αλκμαίων ήθελε να δώσει το πέπλο και το περιλαίμιο της Αρμονίας, που ανήκε στην Αρσινόη, στην Καλλιρρόη κόρη του ποταμού Αχελώου, ο Αγήνορας και ο αδελφός του τον σκότωσαν με εντολή του πατέρα τους. Αργότερα, ενώ ο Αγήνορας και ο Πρόνοος πήγαιναν στους Δελφούς να αποθέσουν το πέπλο και το περιλαίμιο, τους δολοφόνησαν στην Τεγέα ο Ακαρνάν και ο Αμφότερος, γιοι του Αλκμαίωνα και της Καλλιρρόης. Ο Παυσανίας καταγράφει τα παιδιά του Αγήνορα: Τήμενος, Αξίων και Αλφεσιβοία.

## Παραπομπές


## Πηγές
* Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
* Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 

Κατηγορία:Πρόσωπα της ελληνικής μυθολογίας
Κατηγορία:Μυθολογία της αρχαίας Αρκαδίας
Κατηγορία:Αρχαίοι Αρκάδες
Κατηγορία:Αρκαδική Αζανία
Μεθύδριο

Το **Μεθύδριο** () ήταν αρχαία πόλη της Αρκαδίας.

Σύμφωνα με τον Παυσανία που πέρασε από εκεί, ιδρύθηκε από τον Ορχομενό, γιο του Λυκάονα οικιστή επίσης του Αρκαδικού Ορχομενού. Στον πελοποννησιακό πόλεμο καταλήφθηκε από του Λακεδαιμόνιους για να απελευθερωθεί από τους Μαντίνειους και τους συμμάχους τους Ηλείους. Το Μεθύδριο ήταν μέλος της Αχαική Συμπολιτείας και είχε λάβει μέρος στην ίδρυση της Μεγαλόπολης. Το Μεθύδριο ήταν πόλη Ολυμπιονικών , στην πόλη υπήρχε ναός του Ιππίου Ποσειδώνα και σε 40 στάδια η Νυμφαία πηγή. Η θέση της αρχαίας πόλης έχει βρεθεί και ανασκαφεί ανάμεσα στα χωριά *Πυργάκι* και *Μεθύδριο*, 5 χιλιόμετρα από την Βυτίνα. Έχουν ανασκαφή αρχαίος ναός και έχουν βρεθεί λείψανα κτιρίων.

## Παραπομπές


Κατηγορία:Πόλεις της αρχαίας Αρκαδίας
Σογιούζ ΤΜ-21

Η πτήση **Soyuz TM-21** (ρωσ. **Союз** = ένωση) είναι ο κωδικός που χαρακτηρίζει μια από τις επανδρωμένες αποστολές στον ρωσικό διαστημικό σταθμό ΜΙΡ. Ήταν μέρος της διαστημικής συνεργασίας της Αμερικής με τη Ρωσία. Η εκτόξευση έγινε στο κοσμοδρόμιο του Baikonur στις 14 Μαρτίου 1995. Η πτήση αυτή είναι αξιοσημείωτη επειδή αύξησε τον αριθμό τον ανθρώπων που βρίσκονταν στο διάστημα στο ρεκόρ των δέκα τριών ανθρώπων στο διάστημα ταυτόχρονα: τρεις στο Soyuz, τρεις στο Μιρ και επτά στο διαστημικό λεωφορείο Endeavour της πτήσης STS-67.

Το διαστημικό σκάφος μετέφερε την αποστολή EO-18 στον διαστημικό σταθμό, συμπεριλαμβανομένου και για πρώτη φορά ενός αμερικανικού αστροναύτη που μπήκε σε διαστημικό σκάφος *Soyuz* και στον διαστημικό σταθό ΜΙΡ, τον Norman Thagard. 

## Πλήρωμα
**Στην εκτόξευση:**

**Στην προσγείωση:**

## Παραπομπές
*
*

Κατηγορία:Διαστημικές αποστολές το 1995
Κατηγορία:Αποστολές διαστημοπλοίων Σογιούζ
Ασύρματο Μητροπολιτικό Δίκτυο Ημαθίας

Το **Ασύρματο Μητροπολιτικό Δίκτυο Ημαθίας** (Ι.W.M.N.) είναι μία νόμιμη μη κερδοσκοπική κοινότητα με σκοπό την εξάπλωση του ασύρματου ευρυζωνικού δικτύου στην περιοχή της Ημαθίας καθώς και έξω από αυτήν. Για τη μετάδοση χρησιμοποιείται το πρωτόκολλο IEEE802,11a/b/g στην μπάντα των 2,4/5.5Ghz.

Τα πλεονεκτήματα του δικτύου είναι το χαμηλό κόστος, οι γρήγορες ταχύτητες καθώς και υπηρεσίες που προφέρει. Τέτοιες κοινότητες υπάρχουν σε πολλές πόλεις της Ελλάδας με κοινή φιλοδοξία κάποια μέρα να ενωθούν μεταξύ τους. Κύριος στόχος είναι η δημιουργία όσο των δυνατών περισσότερων κόμβων για την εξάπλωση του δικτύου.

## Δείτε επίσης
* Μητροπολιτικά δίκτυα

## Δικτυακοί τόποι
* www.iwmn.net

Κατηγορία:Δίκτυα υπολογιστών
Μαγνητίτης

Ο **μαγνητίτης** είναι ορυκτό του σιδήρου. Από χημική άποψη είναι επιτεταρτοξείδιο του σιδήρου (Fe3O4). Το ορυκτό αυτό περιέχει περίπου 72,4% σίδηρο (Fe) και 27,6% οξυγόνο, (O), γνωστό και ως *«μαγνήτις λίθος»*, λόγω των ιδιαίτερων ιδιοτήτων του, που και εξ αυτού ονομάζονται μαγνητικές.

## Γενικά
Ο μαγνητίτης κρυσταλλώνεται σε ολοεδρία κατά το κυβικό σύστημα, έχει χρώμα σιδηρόμαυρο έως μαύρο και μεταλλική λάμψη, ελαφρά στεατώδη. Βρίσκεται σε κοκκώδη, φλοιώδη και στιφρά συσσωματώματα σε μορφή κόκκων με το όνομα «μαγνητίτης άμμος». Είναι πολύ διαδεδομένος κυρίως σε κοιτάσματα μεταλλευμάτων πνευματολυτικής προέλευσης, σχηματίζοντας πολλές φορές και αυτοτελή κοιτάσματα, καθώς και σε κρυσταλλοσχιστώδη πετρώματα ιδίως χλωριτικών σχιστολίθων, ή μέσα σε άμμο σε μορφή αυτούσιων εκλύτων κόκκων, που συνοδεύεται συνήθως από σφαλερίτη, αρσενοπυρίτη, σιδηροπυρίτη, χαλκοπυρίτη, ολιβίνη, γρανάτη, απατίτη, ασβεστίτη και μαρμαρυγία. Μοιάζει πολύ με τον χρωμίτη, τον ιλμενίτη και τον νιγρίτη ή χαουζμανίτη, και εξαλλοιώνεται σε λειμωνίτη, αιματίτη ή σιδηρίτη.

Το όνομα *μαγνητίτης* προέρχεται πιθανά από την αρχαία Μαγνησία, στη Μικρά Ασία, όπου και εντοπίστηκε κατά την αρχαιότητα. Κατά τον Πλίνιο, το όνομα προήλθε από τον βοσκό *Μάγνητα* που, κατά τα μυθολογούμενα, καθώς έβοσκε τα πρόβατά του ανακάλυψε πρώτος το ορυκτό που ασκούσε έντονη έλξη της άκρης της μεταλλικής ράβδου του, ή (το περισσότερο πιθανό) διαπίστωσε ότι μεγάλη ποσότητα άμμου παρέμενε προσκολλημένη σ΄ αυτή.

Κυριότερες χώρες όπου απαντώνται μεγάλα κοιτάσματα μαγνητίτη είναι οι Σκανδιναβικές, (και ιδιαίτερα η Σουηδία, στην περιοχή Kiruna), οι ΗΠΑ και ο Καναδάς. Στην Ελλάδα το μεγαλύτερο κοίτασμα μαγνητίτη υφίσταται στη Σέριφο, στα Χάλαρα. Επίσης στη Τήνο, στην Ερμιόνη, στη Σκύρο και στο Πήλιο. Σημειώνεται επίσης ότι ο μαγνητίτης είναι ένα από τα κύρια συστατικά της σμύριδας Νάξου ή Ναξίας σμύριδας.

Ο μαγνητίτης είναι ένα από τα κυριότερα μεταλλεύματα του σιδήρου.

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* http://www.mindat.org/min-2538.htmlMindat.org
* Minerals.net
* Webmineral.com
## Βιβλιογραφία
* S. S. Augustithis, *Atlas of the textural patterns of ore minerals and metallogenic proccesses*, Walter de Gruyter, ISBN 3-11-013639-2
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Μαγνητίτης
Μαγνητίτης
Δήμος Αχαρνών

Ο **Δήμος Αχαρνών** είναι δήμος της βορειοανατολικής Αττικής, της Περιφερειακής Ενότητας Ανατολικής Αττικής, που συστάθηκε με το πρόγραμμα «Καλλικράτης» την 1η Ιανουαρίου 2011 και προέκυψε από τη συνένωση των προϋπαρχόντων δήμων Αχαρνών και Θρακομακεδόνων. Περιλαμβάνει , τους Θρακομακεδόνες, την Βαρυμπόμπη, το Ολυμπιακό Χωριό, τη Δεκέλεια (Τατόι) και το μεγαλύτερο τμήμα του ορεινού όγκου της Πάρνηθας. Ο δήμος έχει πληθυσμό 108.130 κατοίκους, σύμφωνα με την εθνική απογραφή του 2021 και είναι κατά σειρά ο δωδέκατος δήμος σε πληθυσμό στην Ελλάδα. Έδρα του είναι οι Αχαρνές.
## Διοικητικές μεταβολές

Ο Δήμος Αχαρνών συστάθηκε το 1835 με την εφαρμογή της πρώτης διοικητικής διαίρεσης του ελληνικού κράτους και αποτέλεσε έναν από τους δέκα δήμους στους οποίους διαιρέθηκε αρχικά η Επαρχία Αττικής. Το 1840 ένα τμήμα του αποσπάστηκε και αποτέλεσε τον δήμο Χασιάς, μετέπειτα δήμο Φυλής. Ο δήμος διατηρήθηκε αμετάβλητος μέχρι το 1912 οπότε το μεγαλύτερο τμήμα του αποτέλεσε την νεοσύστατη κοινότητα Μενιδίου. Στην κοινότητα εντάχθηκαν εκτός από το Μενίδι, οι οικισμοί Βαρυμπόπη και Τατόι. Το 1915 μετονομάστηκε σε κοινότητα Αχαρνών. Το 1946 η κοινότητα αναγνωρίστηκε σε δήμο. Τα επόμενα χρόνια αποσπάστηκαν από το δήμο Αχαρνών οι οικισμοί Κρυονέρι, Ζεφύρι και το 1979 οι Θρακομακεδόνες. Ο δήμος στη συνέχεια παρέμεινε αμετάβλητος μέχρι την εφαρμογή του σχεδίου Καλλικράτης, το 2011, οπότε συνενώθηκε με την κοινότητα Θρακομακεδόνων.

Δήμαρχος Αχαρνών είναι ο Σπυρίδων Βρεττός με αναπληρωτή του τον Μιχάλη Βρεττό. https://www.mvrettos.gr/

## Δήμαρχοι και κοινοτάρχες Αχαρνών
### Δήμαρχοι Αχαρνών (1835-1914)
Δήμαρχοι από το 1835, διατέλεσαν τα ακόλουθα πρόσωπα

### Πρόεδροι της Κοινότητας Αχαρνών

### Δήμαρχοι Αχαρνών (1946-2010)

### Δήμαρχοι Αχαρνών - Θρακομακεδόνων (2011-σήμερα)

## Παραπομπές


## Πηγές
*Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Υπουργείο Εσωτερικών, σχέδιο Καλλικράτης
* ΕΕΤΑΑ- Αποτελέσματα δημοτικών εκλογών

## Εξωτερικοί σύνδεσμοι
*Επίσημη ιστοσελίδα
*Ενημέρωση για τον Δήμο Αχαρνών
Ιδομένη

Η **Ιδομένη** ήταν πολίχνη της Ακαρνανίας, η ακριβής θέση της οποίας δεν έχει μέχρι σήμερα εξακριβωθεί. Βρισκόταν πιθανώς κοντά στο αρχαίο Αμφιλοχικό Άργος. Ίχνη αρχαίας πόλης, που πολλοί ταυτίζουν με την αρχαία Ιδομένη, συναντάμε στη Φλωριάδα και ακόμα στον Εμπεσό. Άλλοι πάλι ερευνητές (Δ. Κ. Σαμσάρης, *Η Άκτια Νικόπολη και η "χώρα" της*, Θεσσαλονίκη 1994, σ. 121) την ταυτίζουν με τα ίχνη αρχαίου οικισμού που είχαν βρεθεί στη θέση του σημερινού χωριού Μενίδι. Ιδρυτής της πόλης φέρεται ο Ιδομενεύς και είναι άγνωστη η σχέση του με τον βασιλιά Ιδομενέα, τον εγγονό του Μίνωα. Ίσως πρόκειται για απλή συνωνυμία.

Κατά τη διάρκεια του Πελοποννησιακού πολέμου οι κάτοικοι φέρεται να υποστήριζαν τους Αθηναίους, όπως άλλωστε όλοι οι Ακαρνάνες.

Κατηγορία:Πόλεις της αρχαίας Αιτωλοακαρνανίας
Πλοίο Μάγκνους

**Πλοίο Μάγκνους** ή **Πλοίο ρότορ** ή και **Πλοίο Φλέττνερ** ονομάζεται ειδικός (πειραματικός ακόμη) τύπος πλοίου που φέρει περιστρεφόμενους κυλινδρικούς ιστούς, (κατάρτια), και η κίνησή του (πρόωσή του), βασίζεται στο γνωστό φαινόμενο Μάγκνους. Στην ελληνική ο ναυπηγικός αυτός τύπος δεν έχει λάβει ακόμη επίσημη ονομασία, ακολουθώντας τον διεθνή πλέον όρο "ρότορσιπ" (rotorship), που προς αποφυγή λανθασμένης αντίληψης κατά μετάφραση, ακολουθείται ως όρος "**πλοίο περιστρεφομένων ιστίων**".

Πρώτος ναυπηγός που μελετώντας το εν λόγω φαινόμενο ναυπήγησε πλοίο εφαρμογής του φαινομένου ήταν ο Γερμανός ναυπηγός Φλέττνερ το 1923, που αντικατέστησε τα ιστία  ιστιοφόρου πλοίου, και στη θέση τους τοποθέτησε κατακόρυφα μεγάλους κυλινδρωτούς ιστούς που περιστρεφόμενοι με μικρή ιπποδύναμη  σε σύγκριση με μια μηχανή προσδίδουν έτσι (περιορισμένη) κίνηση στο σκάφος.

Κατηγορία:Τύποι πλοίων
Φαινόμενο Μάγκνους

**Φαινόμενο Μάγκνους** ονομάζεται στη Αεροδυναμική το φαινόμενο εκείνο της δημιουργίας καθέτων δυνάμεων επί του άξονα περιστρεφόμενου κυλίνδρου που εκτίθεται σε ρεύμα αέρος.

Δια της στροφής του κυλίνδρου και της σημειούμενης τριβής τα μόρια του αέρα παρασύρονται με ταχεία κίνηση κατά την πλευρά της φοράς της περιστροφής, ενώ κατά την άλλη πλευρά τα μόρια του αέρα επιβραδύνονται. Αυτή η διαφορά των ταχυτήτων έχει ως συνέπεια να δημιουργείται αντίρροπη διαφορά πίεσης της οποίας αποτέλεσμα είναι οι υπό τον Ερρίκο Γουσταύο Μάγκνους, κατά πρώτη φορά, παρατηρηθείσες κάθετες  δυνάμεις.

Το φαινόμενο αυτό μελετήθηκε ιδιαίτερα το 1923 στο αεροδυναμικό εργαστήριο του Πανεπιστημίου της Γαττίγκης και αμέσως ένα χρόνο μετά, ο ναυπηγός Φλέττνερ το δοκίμασε σε πρακτική εφαρμογή επί ιστιοφόρου πλοίου, με περιστρεφόμενους ιστούς, με μικρή επιτυχία. Τα πλοία του τύπου αυτού παραμένουν σήμερα πειραματικά και λέγονται πλοία Μάγκνους, εκ του ονόματος του πρώτου παρατηρητή του φαινομένου ή ρότορσιπ, περισσότερο διαδεδομένα.

## Εξωτερικοί σύνδεσμοι
* 

Κατηγορία:Αεροδυναμική
Κατηγορία:Φαινόμενα
Βασιλίς Αρκαδίας

Η **Βασιλίς** ήταν αρχαία Αρκαδική πολίχνη.

Ο Παυσανίας στα Αρκαδικά του την αποκαλεί *χωρίο*. Βρισκόταν στις όχθες του Αλφειού, στους πρόποδες του Λυκαίου κοντά στην Αρκαδική Τραπεζούντα και ανήκε στην Παρρασία χώρα. Στην πολίχνη υπήρχε ιερό της Δήμητρας και οικιστής της πόλης θεωρούνταν ο Κύψελος, γιος του Κρεσφόντη. Η Βασιλίς ήταν από τις πόλεις που εποίκησαν την Μεγαλόπολη όταν ιδρύθηκε από τον Επαμεινώνδα και από τότε εγκαταλείφθηκε.

Η θέση της αρχαίας πολίχνης δεν έχει ανασκαφεί αλλά πιστεύεται ότι βρίσκεται στην περιοχή ανάμεσα στον Αλφειό και το χωριό Ίσωμα.

## Αναφορές


Κατηγορία:Πόλεις της αρχαίας Αρκαδίας
Κατηγορία:Παρρασία
Χάινριχ Γκούσταβ Μάγκνους

Ο **Χάινριχ Γκούσταβ Μάγκνους**, (γερμ. Heinrich Gustav Magnus, 1802-1870), ήταν Γερμανός φυσικός και χημικός.
## Βιογραφία
Διετέλεσε καθηγητής στο Πανεπιστήμιο του Βερολίνου. Ασχολήθηκε ιδιαίτερα με προβλήματα της αεροδυναμικής, καθώς και στη διερεύνηση της απορρόφησης του οξυγόνου και του διοξειδίου του άνθρακα από το αίμα. Επίσης στη Χημεία ασχολήθηκε ιδιαίτερα με τις ενώσεις του λευκόχρυσου. Το όνομά του φέρει το γνωστό ομώνυμο φαινόμενο της αεροδυναμικής φαινόμενο Μάγκνους που αν και ο ίδιος μελέτησε, αναγνωρίστηκε τελικά εξ ανάγκης 50 χρόνια μετά τον θάνατό του, κατά την ανάπτυξη της αεροναυπηγικής, στο πανεπιστήμιο του Γκέτινγκεν.

Επίσης το όνομά του φέρει ειδικός ναυπηγικός τύπος πλοίων, (πλοίο Μάγκνους), που η πρόωσή του βασίζεται στο ομώνυμο φαινόμενο.

## Παραπομπές


Κατηγορία:Γερμανοί φυσικοί
Κατηγορία:Γερμανοί χημικοί
Κατηγορία:Χημικοί του 19ου αιώνα
Κατηγορία:Φυσικοί του 19ου αιώνα
Κατάλογος ιστορικών αεροσκαφών Ελληνικής Πολεμικής Αεροπορίας

Κατάλογος με τα αεροσκάφη που χρησιμοποιήθηκαν από την Ελληνική Πολεμική Αεροπορία από την ίδρυσή της μέχρι σήμερα, και έχουν πλέον αποσυρθεί από την ενεργό δράση. Ορισμένα από αυτά εκτίθενται στο Μουσείο Αεροπορίας στο Τατόι και άλλα πολύ λιγότερα σε αριθμό στο Πολεμικό Μουσείο στην Αθήνα.

Παρακάτω ο κατάλογος βάσει της επίσημης σελίδας της Π.Α.:

## Δείτε επίσης

*Κατάλογος των αεροσκαφών της Πολεμικής Αεροπορίας

## Πηγές/Παραπομπές

Ο κατάλογος βασίζεται στην αντίστοιχη ιστοσελίδα της Πολεμικής αεροπορίας

*
Ιστορικων αεροσκαφων ελληνικης πολεμικης αεροποριας
Bristol Tourer

Το **Bristol Tourer** ήταν πολιτικό διπλάνο γενικής χρήσης που παρήχθη στο Ηνωμένο Βασίλειο τα χρόνια μετά το τον πρώτο παγκόσμιο πόλεμο, χρησιμοποιώντας στοιχεία από τα σχέδια του Bristol Fighter. Τα Bristol Tourer έφεραν ποικιλία κινητήρων, ανάλογά με τη διαθεσιμότητα και τις επιθυμίες του εκάστοτε πελάτη, συμπεριλαμβανομένων των *Rolls-Royce Falcon*, *Siddeley Puma*, *Hispano-Suiza 8* και *Wolseley Viper*. Αρκέτα αεροσκάφη διέθεταν καλύπτρα που σκέπαζε ένα ή δύο από τα καθίσματα των επιβατών που ήταν τοποθετημένα στο οπίσθιο κόκπιτ, δίνοντας στα αεροσκάφη το όνομα **Coupé**. Το πιλοτήριο παρ'όλα αυτά παρέμενε ανοικτό. 

Στις 4 Δεκεμβρίου 1921, Bristol Tourer της αεροπορικής εταιρίας Western Australian Airways πραγματοποίησαν την πρώτη προγραμματισμένη πτήση μεταφοράς επιβατών στην Αυστραλία, μεταξύ του Περθ και του Γκέραλντον (*Geraldton*). 

Η Ελληνική Ναυτική Αεροπορία παρέλαβε 12 Bristol Tourer (6 αεροσκάφη *Type 81A* και 6 *Type 86* – «*Greek Tourer*») το 1925, τα οποία χρησιμοποιήθηκαν ως εκπαιδευτικά προκεχωρημένης εκπαίδευσης έως το 1935. 

## Εκδόσεις

* **Type 27** – Τα πρώτα Tourer για την Βρετανική Ρυθμιστική Αρχή Πολιτικής Αεροπορίας, με κινητήρες *Rolls-Royce Falcon* και διπλά χειριστήρια ελέγχου. Κατασκευάστηκαν 3 αεροσκάφη.
* **Type 28** – Παρόμοιο με το **Type 27** με καλύπτρα στις οπίσθιες θέσεις.
* **Type 29** – Έκδοση με κινητήρες *Siddeley Puma* για χρήση ως εταιρικό μεταφορικό αεροσκάφος Bristol. Κατασκευάστηκαν 2 αεροσκάφη.
* **Type 45** – «*Scandinavian Tourer*», παρόμοιο με το **Type 29** με σύστημα προσγείωσης εξοπλισμένο με χιονοπέδιλα.
* **Type 47** – Τριθέσια έκδοση με ανοικτό οπίσθιο κόκπιτ.
* **Type 48** - Παρόμοιο με το **Type 47**, έκδοση υδροπλάνου.
* **Type 81** – «*Puma Trainer*», παρόμοιο με το **Type 29** τροποποιημένο ως εκπαιδευτικό. Κατασκευάστηκε ένα νέο και τροποποιήθηκαν τέσσερα αεροσκάφη.
** **Type 81A** - Παρόμοιο με το **Type 81** με επανασχεδιασμένο σύστημα προσγείωσης για την Ελληνική Πολεμική Αεροπορία. Κατασκευάστηκαν 6 αεροσκάφη.
* **Type 86** – «*Greek Tourer*», παρόμοιο με το αρχικό Bristol Fighter και με δυνατότητα μεταφοράς οπλισμού, για το Ελληνικό Πολεμικό Ναυτικό. Κατασκευάστηκαν 6 αεροσκάφη.
* **Type 88** – «*Bulgarian Tourer*» έφερε κινητήρα *Wolseley Viper*, για τη Βουλγαρική Ταχυδρομική Υπηρεσία.

## Πηγές
* 
* 

## Εξωτερικοί σύνδεσμοι

* Το Bristol Tourer στην επίσημη ιστοσελίδα της Ελληνικής Πολεμικής Αεροπορίας

 

Κατηγορία:Πολιτικά αεροσκάφη
Κατηγορία:Ιστορικά αεροσκάφη Ελληνικής Πολεμικής Αεροπορίας
Κατηγορία:Αεροσκάφη του Μεσοπολέμου
Κατηγορία:Εκπαιδευτικά αεροσκάφη
Tourer
Εθνόσημο της Παλαιστίνης

right|thumb|150px|Το εθνόσημο της Παλαιστίνης
Το **[[εθνόσημο]] της [[Κράτος της Παλαιστίνης|Παλαιστίνης]]** είναι το εθνικό έμβλημα που χρησιμοποιεί η Παλαιστίνη. Έχει τα λεγόμενα παναραβικά χρώματα, τα οποία υπάρχουν και στη σημαία της Παλαιστίνης. Τα χρώματα αυτά βρίσκονται σε θυρεό που μεταφέρει ένα πτηνό, ο αετός του Σαλαδίνου, γνωστός και από τα εθνικά σύμβολα άλλων αραβικών χωρών. Από κάτω, σε μια περγαμηνή διαβάζουμε την επιγραφή "السلطة الفلسطينية", που σημαίνει "Παλαιστινιακή Αρχή" στα αραβικά.

## Εξωτερικοί σύνδεσμοι
* https://web.archive.org/web/20070709100341/http://piccit.ppu.edu/images/palAu.jpg
* https://web.archive.org/web/20110414211949/http://www.wasmap.net/_borders/logopenacard.gif

Παλαιστινη
Κατηγορία:Παλαιστίνη
Σαλάμ Φαγιάντ

Ο ** Δρ Σαλάμ Φαγιάντ** (**Dr. Salam Fayyad** αραβικά: سلام فياض) είναι Παλαιστίνιος πολιτικός, πρωθυπουργός του Κράτους της Παλαιστίνης από το 2007 ως το 2013. Ο Ισμαήλ Χανίγια αποπέμφθηκε από τον πρόεδρο Μαχμούτ Αμπάς στις 14 Ιουνίου του 2007 και διορίστηκε αντικαταστάτης του ο Φαγιάντ. Ο τελευταίος κυβέρνησε μόνο στη Δυτική Όχθη, η οποία ελέγχεται από την οργάνωση Φατάχ. Είναι πολιτικός και οικονομολόγος, που απολαμβάνει διεθνούς σεβασμού.

## Πρώτα χρόνια και σπουδές
Γεννήθηκε στο Ντέιρ ελ Γκουσούν της Δυτικής Όχθης, στις 29 Απριλίου 1952. Είναι οικονομολόγος με διεθνές κύρος και πολιτικός. Ο Φαγιάντ πήρε το μάστερ του στη Διοίκηση Επιχειρήσεων (MBA) από το Πανεπιστήμιο Σεντ Έντουαρντς το 1980. 

## Πολιτική καριέρα
Μεταξύ άλλων, ο Φαγιάντ δίδαξε Οικονομικές Επιστήμες στην Ιορδανία και υπηρέτησε στην Παγκόσμια Τράπεζα την περίοδο 1987-1995. Ως το 2001, ήταν αντιπρόσωπος της Παλαιστινιακής Αρχής στο Διεθνές Νομισματικό Ταμείο. Στη συνέχεια θήτευσε στο Υπουργείο Οικονομικών, από το 2002 ως το 2006. Μετά την παραίτησή του από υπουργός, κατήλθε υποψήφιος στις βουλευτικές εκλογές του 2006 με το κόμμα Τρίτος Δρόμος, που ίδρυσε ο ίδιος, στο πλευρό της Χανάν Ασράουι και του Γιασέρ Αμπντ Ράμπο. Ο Φαγιάντ και η Ασράουι εξελέγησαν βουλευτές, ενώ στις εκλογές αυτές κέρδισε η Χαμάς. 

### Πρωθυπουργός
Στις 15 Ιουνίου του 2007 διορίστηκε Πρωθυπουργός της Παλαιστινιακής Αρχής όταν τον έλεγχο της Λωρίδας της Γάζας ανέλαβε η Χαμάς. Η κυβέρνηση του Φαγιάντ ήταν "ανεξάρτητη" δίχως τη συμμετοχή μελών από τη Φατάχ ή τη Χαμάς και υποστηρίχθηκε από τη Φατάχ, το Ισραήλ και τη Δύση. Με βάση το νόμο, μετά την αποπομπή του πρωθυπουργού, ο απερχόμενος πρωθυπουργός πρέπει να ηγηθεί υπηρεσιακής κυβέρνησης. Κάτι τέτοιο όμως δεν έγινε. Ο διορισμός του δεν επιβεβαιώθηκε από το Κοινοβούλιο, το οποίο ελέγχεται από τη Χαμάς. Παράλληλα ανέλαβε ξανά Υπουργός Οικονομικών.

Στις 7 Μαρτίου του 2009  ο πρωθυπουργός Φαγιάντ υπέβαλε την παραίτηση της κυβέρνησής του, ώστε να ανοίξει ο δρόμος σχηματισμού κυβέρνησης "εθνικής συνεννόησης" στο πλαίσιο της διαδικασίας συμφιλίωσης με τη Χαμάς. Η παραίτηση τέθηκε σε ισχύ στο τέλος του μήνα. Η νέα κυβέρνηση του Φαγιάντ ορκίστηκε στη Μουκάτα της Δυτικής Όχθης, στις 19 Μαΐου του 2009.

Ο Φαγιάντ αντικαταστάθηκε στην πρωθυπουργία από τον Ραμί Χαμντάλα στις 2 Ιουνίου 2013.

## Παραπομπές


## Εξωτερικοί σύνδεσμοι
* 

Φαγ
Φαγι
Gazebo

Ο **Πολ Ματσολίνι** (*Paul Mazzolini*, 18 Φεβρουαρίου 1960) είναι Ιταλός τραγουδιστής και μουσικός. Είναι γνωστός με το καλλιτεχνικό του ψευδώνυμο **Gazebo**.

## Βιογραφία

Γεννήθηκε στη Βηρυτό στις 18 Φεβρουαρίου του 1960 και έγινε δημοφιλής στο χώρο της "italo-disco" , που ήταν ένα υποείδος της eurodance ή eurodisco.

Ξεκίνησε να παίζει κιθάρα σε ηλικία 10 ετών και στα εφηβικά του χρόνια ασχολούνταν με την τζαζ, τη ροκ και την πανκ ροκ μουσική. Συνεργάστηκε με τον παραγωγό Πολ Μιτσιόνι και κυκλοφόρησε το πρώτο του τραγούδι , το 1982 με τίτλο *Masterpiece*, κάνοντας μέτρια επιτυχία.

Το 1983 κυκλοφόρησε το τραγούδι που τον έκανε διάσημο, το "I Like Chopin" και ακολούθησε το "Lunatic" το οποίο εισήλθε στο Top 20 σε όλη την Ευρώπη. Ακολούθησαν πολλές άλλες κυκλοφορίες και το 2006 το single "Tears for Galileo", το οποίο ήταν στο #1 στον κατάλογο μουσικών επιτυχιών της Euro dance.

Το 2007 κυκλοφόρησε το single "Ladies!" για το album "The Syndrome".

## Δισκογραφία
* *Gazebo* (Baby Records, 1983)
* *Telephone Mama* (Baby Records, 1984)
* *Univision* (Carosello, 1986)
* *The Rainbow Tales* (Carosello, 1988)
* *Sweet Life* (Carosello, 1989)
* *Scenes From The Broadcast* (Lunatic, 1991)
* *I Like Chopin - Best Of Gazebo* (Jimco, 1991) - κυκλοφορία στην Ιαπωνία
* *Greatest Hits* (Baby Records, 1992)
* *Classics* (RCA Italiana 1994)
* *Portrait* (Giungla-BMG Italy, 1994)
* *Viewpoint* (Softworks, 1997)
* *Tears For Galileo* (Softworks, 2006)

## Παραπομπές


## Εξωτερικοί σύνδεσμοι
* Βιογραφία
* Gazebo.info Επίσημος ιστότοπος

Gazebo
Αθλητικά γεγονότα του 2007/Φεβρουάριος

*3 Φεβρουαρίου - Επιστρέφει στους αγώνες στο στίβο η Κατερίνα Θάνου.
*4 Φεβρουαρίου - Τον τίτλο στο τουρνουά του Ζάγκρεμπ κατακτά ο τενίστας Μάρκος Παγδατής.
*15ο All-Star Game μπάσκετ στη Λαμία: Οι Ξένοι κέρδισαν τους Έλληνες.
*Επιτραπέζια αντισφαίριση: Το αργυρό μετάλλιο στο 37ο ευρωπαϊκό Top-12 του πινγκ πονγκ  κατακτά ο Καλλίνικος Κρεάνκα στο Αρέτσο της Ιταλίας. Στον τελικό ο πρωταθλητής ηττήθηκε από το Λευκορώσο Βλαντιμίρ Σαμσόνοφ (Νο 2) με 4-1 σετ (5-11, 11-8, 9-11, 11-13, 8-11).
* αμερικάνικο ποδόσφαιρο: Τελικός του Σούπερ Μπόουλ, της σημαντικότερης αθλητικής διοργάνωσης στο αμερικανικό ποδόσφαιρο. Το 41ο Σούπερ Μπόουλ κερδίζει η ομάδα των Indianapolis Colts, νικώντας τους Chicago Bears με 29-17, στην πρώτη τέτοια τους νίκη από το 1971.
*Χειροσφαίριση: Ολοκληρώνεται το Παγκόσμιο Πρωτάθλημα Χάντμπολ των ανδρών, με τη Γερμανία να κατακτά το παγκόσμιο τίτλο, με νίκη στον τελικό επί της Πολωνίας.
*5 Φεβρουαρίου - Ποδόσφαιρο: Αποχωρεί από την τεχνική ηγεσία του Πανιωνίου ο Γιόζεφ Μπουμπένκο. Νέος προπονητής αναλαμβάνει ο Ιβάν Γιοβάνοβιτς.
*10 Φεβρουαρίου - Στίβος: Το 20ό παγκόσμιο ρεκόρ της καριέρας της πετυχαίνει η Γελένα Ισινμπάγεβα. Στην καλύτερη στα χρονικά του αθλήματος επίδοση στον κλειστό στίβο, η Ρωσίδα πέτυχε 4.93μ. στο μίτινγκ «Σεργκέι Μπούμπκα» στο Ντόνετσκ της Ουκρανίας. 
* Στίβος: Την πρώτη θέση στον τελικό των 60μ του 21oυ Πανελλήνιου πρωταθλήματος κλειστού στίβου και την πρόκριση για το Ευρωπαϊκό Πρωτάθλημα κλειστού στίβου του Μπέρμπιγχαμ παίρνει η Κατερίνα Θάνου, βελτιώνοντας παράλληλα το ατομικό ρεκόρ της με 7.21.
*14 Φεβρουαρίου - Την αποχώρησή του από το ποδόσφαιρο ανακοινώνει ο Βασίλης Τσιάρτας.
*16 Φεβρουαρίου - Ποδόσφαιρο: Ο Σωτήρης Νίνης γίνεται (σε ηλικία 16 χρονών και 10,5 μηνών) ο νεαρότερος παίκτης ελληνικής ομάδας σε ευρωπαϊκό αγώνα (μεταξύ του Παναθηναϊκού και της Λανς) καταρρίπτοντας το ρεκόρ του Θωμά Μαύρου, από το 1971. Τότε, ο Μαύρος έπαιξε με τη φανέλα του Πανιωνίου επί της Ατλέτικο Μαδρίτης σε ηλικία 17 χρονών και 4 μηνών. 
*18 Φεβρουαρίου - Καλαθοσφαίριση: Με μεγάλο πρωταγωνιστή τον Κόμπι Μπράιαντ, η Δύση κερδίζει την Ανατολή στο All Star Game του ΝΒΑ, με σκορ 153-132. Ο παίκτης των Λέικερς κέρδισε τον τίτλο του ΜVP.
*25 Φεβρουαρίου - Ποδηλασία: Το ασημένιο μετάλλιο στο Παγκόσμιο Κύπελλο Ποδηλασίας Πίστας του Μάντσεστερ κατακτά στο αγώνισμα πόντων ο Γιάννης Ταμουρίδης.
* Κανόε καγιάκ: Ο NO Χαλκίδας πρωτεύει στο πανελλήνιο κύπελλο σλάλομ κανό καγιάκ, το οποίο έγινε στον Εύηνο ποταμό. Συγκέντρωσε 157 βαθμούς. 
* Καλαθοσφαίριση: Οι Εσπερίδες κατακτούν το Κύπελλο Ελλάδος καλαθοσφαίρισης γυναικών για δεύτερη συνεχή χρονιά.
*26 Φεβρουαρίου - Ποδόσφαιρο: Ο Σάββας Κωφίδης αποχωρεί από την τεχνική ηγεσία της Ξάνθης. Νέος προπονητής γίνεται ο Νίκος Κεχαγιάς.

02
Αθλητικά γεγονότα του 2007/Αύγουστος

*2 Αυγούστου- Ιστιοπλοΐα: Οι Κατερίνα και Σοφία Καϊτατζίδου κατακτούν το ασημένιο μετάλλιο στο ευρωπαϊκό πρωτάθλημα 420 γυναικών στην Κωνσταντινούπολη.
*3 Αυγούστου- Καλαθοσφαίριση: Το τρίτο Κύπελλο Στάνκοβιτς στο Μακάο κατακτά η Σλοβενία, νικώντας στον τελευταίο αγώνα την Ανγκόλα με 78-51.
*5 Αυγούστου- Κανόε καγιάκ: Χρυσό μετάλλιο στο C1 κατακτά ο Χρήστος Τσακμάκης, στο Ευρωπαϊκό Πρωτάθλημα Σλάλομ εφήβων-νεανίδων και νέων κάτω των 23 ετών, που διεξήχθη στην Κρακοβία της Πολωνίας. 
*Ιππασία: Η Ελίνα Δενδρινού, με το άλογό της Liberty, κερδίζει το χάλκινο μετάλλιο στο Παγκόσμιο Κύπελλο υπερπήδησης εμποδίων στο Κινσκουνχάλας της Ουγγαρίας.
*6 Αυγούστου- Υγρός στίβος: Πρωταθλητής για 48η φορά σε 76 διοργανώσεις (με τελευταία τη φετινή στην Τρίπολη) αναδεικνύεται ο Ολυμπιακός στην κολύμβηση.
*Ειδικός αθλητισμός: Δώδεκα μετάλλια, εκ των οποίων πέντε χρυσά, ισάριθμα ασημένια και δύο χάλκινα, ήταν ο απολογισμός της ελληνικής ομάδας, η οποία μετείχε στους Παγκόσμιους αγώνες τυφλών, που διεξήχθησαν στο Σάο Πάολο της Βραζιλίας. Η Ελλάδα κατέλαβε την 12η θέση στη συνολική κατάταξη των μεταλλίων. Στους αγώνες πήραν μέρος αθλητές και αθλήτριες από 66 χώρες.
*12 Αυγούστου- Καλαθοσφαίριση: Το αργυρό μετάλλιο στο Ευρωπαϊκό Πρωτάθλημα  κατακτά η Εθνική Εφήβων. Με πολυτιμότερο παίκτη της διοργάνωσης τον Κώστα Κουφό, ηττήθηκε από τη Σερβία με 92-89, στον τελικό στη Μαδρίτη.
*Πετοσφαίριση στην άμμο: Οι Βάσω Καραντάσιου και η Βίκυ Αρβανίτη στις γυναίκες και οι Μανώλης Δημητριάδης και Θοδωρής Παπαδημητρίου στους άνδρες κατακτούν το Πανελλήνιο πρωτάθλημα μπιτς βόλεϊ, που διεξήχθη στην Κάλυμνο.
*16 Αυγούστου- Ιστιοπλοΐα: Οι ιστιοπλόοι Γιώργος Βασιλάς και Ευάγγελος Μιτάκης κερδίζουν χάλκινο μετάλλιο στο εφηβικό πρωτάθλημα των 470, που πραγματοποιήθηκε στην Ολλανδία.
*19 Αυγούστου- Κανόε καγιάκ: Ο Ναυτικός Αθλητικός Σύνδεσμος κατακτά την πρώτη θέση στο Πανελλήνιο πρωτάθλημα ήρεμων νερών ανδρών, γυναικών, εφήβων, νεανίδων, παίδων, κορασίδων, που διεξήχθη στο Ολυμπιακό κέντρο κάνοε/ καγιάκ του Σχινιά.
*21 Αυγούστου- Καλαθοσφαίριση: Η εθνική ανδρών Ελλάδας κατακτά για 12η φορά στην ιστορία της το Τουρνουά Ακρόπολις.
*24 Αυγούστου- Πετοσφαίριση στην άμμο: Τον τίτλο της πρωταθλήτριας ομάδας Ευρώπης κατακτούν για δεύτερη φορά (η πρώτη ήταν το 2005) οι Βάσω Καραντάσιου και Βίκυ Αρβανίτη, στη Βαλένθια της Ισπανίας. Η Εθνική ομάδα  στον τελικό επικράτησε με 2-1 (21-15, 22-25, 15-12) επί των Γερμανίδων Γκόλερ / Λούντβιγκ.
*25 Αυγούστου- Ποδόσφαιρο: Αναβάλλεται η πρεμιέρα του Πρωταθλήματος με απόφαση της Super League, λόγω της εθνικής τραγωδίας από τις πυρκαγιές που έχουν ξεσπάσει σε ολόκληρη τη χώρα με δεκάδες θύματα και ανυπολόγιστες καταστροφές.
*29 Αυγούστου- Στίβος:Το πρώτο της μετάλλιo σε Παγκόσμιο πρωτάθλημα πανηγυρίζει η Κύπρος. Ο Κυριάκος Ιωάννου καταρρίπτει δύο φορές το εθνικό ρεκόρ στο Παγκόσμιο Πρωτάθλημα Στίβου στην Οζάκα και με 2,35 μέτρα κατακτά το χάλκινο μετάλλιο στο ύψος ανδρών. 
*31 Αυγούστου- Στίβος: Το χάλκινο μετάλλιο στο τριπλούν με 15,04μ. παγκόσμιο πρωτάθλημα στην Οζάκα κατακτά η Πηγή Δεβετζή. 
*Ποδόσφαιρο: Το Σούπερ Καπ της Ευρώπης κατακτά η Μίλαν κερδίζοντας με 3-1 στον τελικό τη Σεβίλλη, στο Μονακό.

08
Αφρικανική Συνομοσπονδία Ποδοσφαίρου

Η **Αφρικανική Συνομοσπονδία Ποδοσφαίρου** (γαλλικά: *Confédération Africaine de Football*, **CAF**, αγγλικά: *Confederation of African Football*, αραβικά: الإتحاد الأفريقي لكرة القدم, μεταγραφή: **ΚΑΦ**) αποτελείται από 54 ομοσπονδίες ποδοσφαίρου και αποτελεί τον οργανωτή του διεθνούς ποδοσφαίρου στην Αφρική.

Η CAF αντιπροσωπεύει τις εθνικές ποδοσφαιρικές ομοσπονδίες της Αφρικής, διοργανώνει διεθνείς διοργανώσεις και διαχειρίζεται τα χρηματικά έπαθλα, τους κανονισμούς και τα δικαιώματα των μέσων ενημέρωσης για τις διοργανώσεις αυτές.

Η CAF είναι μία από τις μεγαλύτερες σε έκταση ηπειρωτικές συνομοσπονδίες της FIFA. Αν και ιδρύθηκε μόλις τρία χρόνια αργότερα από την UEFA, η CAF έχει ακόμη πολύ δρόμο να διανύσει, προκειμένου να βελτιωθεί η ποιότητα των διεθνών και εθνικών διοργανώσεων. Η CAF κατέχει 5 από τις 32 διαθέσιμες θέσεις, αρχής γενομένης από το Παγκόσμιο Κύπελλο της FIFA το 1998 στη Γαλλία, οι οποίες αυξήθηκαν σε 6 για το Παγκόσμιο Κύπελλο του 2010 στη Νότια Αφρική, ώστε να συμπεριλιφθεί η οικοδέσποινα. Ο αριθμός των θέσεων επέστρεψε στην 5 για το Παγκόσμιο Κύπελλο του 2014.

Η CAF ιδρύθηκε στις 8 Φεβρουαρίου 1957 στο Χαρτούμ του Σουδάν από τις εθνικές ομοσποδνίες ποδοσφαίρου της Αιγύπτου, της Αιθιοπίας, της Νότιας Αφρικής και του Σουδάν, έπειτα παό τις διαπραγματεύσεις της 7ης Ιουνίου του 1956 στο Avenida Hotel στη Λισαβόνα της Πορτογαλίας.

Η αρχική έδρα της βρισκόταν στο Χαρτούμ του Σουδάν για μερικούς μήνες, έως ότου ένα ξέσπασμα πυρκαγιάς στα γραφεία της Ποδοσφαιρικής Ομοσπονδίας του Σουδάν, να οδηγήσει στη μετακόμιση του οργανισμού κοντά στο Κάιρο. Ο Γιουσέφ Μοχάμαντ ήταν ο πρώτος Γενικός Γραμματέας και ο Αμπντέλ Αζίζ Αμπντάλα Σάλεμ ο πρώτος Πρόεδρος. Το διοικητικό κέντρο από το 2002, βρίσκεται στην πόλη της 6ης Οκτωβρίου, κοντά στο Κάιρο. Αρχικά αποτελούνταν από 4 εθνικές ομοσπονδίες. Επί του παρόντος υπάρχουν 56 ομοσπονδίες, 54 πλήρη μέλη και δύο συνδεμένα μέλη τη Ζανζιβάρη και τη νήσο Ρεϋνιόν.

## Mέλη
thumb|261px|Η θέση της ΚΑΦ στη Γη

### Πλήρη μέλη

### Συνδεδεμένα μέλη

## Λογότυπο
Το διακριτικό σήμα της Αφρικανικής Συνομοσπονδίας Ποδοσφαίρου (CAF) άλλαξε το 2009.

## Διοργανώσεις
Οι διοργανώσεις της ΚΑΦ γίνονται ετησίως με εξαίρεση τις διεθνείς διοργανώσεις.

**Διοργανώσεις Ανδρών**

* Σε επίπεδο εθνικών ομάδων
** Κύπελλο Εθνών Αφρικής
* Διασυλογικές
** Τσάμπιονς Λιγκ
** Κονφεντερέισον Καπ
** Σούπερ Καπ

**Διοργανώσεις Γυναικών**

* Κύπελλο Εθνών Αφρικής

**Διοργανώσεις Τμημάτων Υποδομής**

* Άνδρες
** Κύπελλο Εθνών Αφρικής (Κ-23)
** Κύπελλο Εθνών Αφρικής (Κ-20)
** Κύπελλο Εθνών Αφρικής (Κ-17)

* Γυναίκες
** Κύπελλο Εθνών Αφρικής (Κ-20)
** Κύπελλο Εθνών Αφρικής (Κ-17)

**Ποδόσφαιρο σάλας**

* Κύπελλο Εθνών Αφρικής

**Ποδόσφαιρο άμμου**

* Κύπελλο Εθνών Αφρικής

## Παραπομπές


## Εξωτερικοί σύνδεσμοι

* Η ΚΑΦ στο διαδίκτυο

Κατηγορία:Ποδοσφαιρικές ομοσπονδίες